Былтыр был мөмкинлектән республикала агросәнәғәт комплексының 84 предприятиеһы файҙаланды, улар федераль бюджеттан ике категория буйынса ла 253 хеҙмәткәргә субсидия алған. Дәүләт ярҙамының дөйөм суммаһы 2,3 миллион һумдан ашып киткән. Ағымдағы йылда Башҡортостанда әлеге программа сиктәрендә 130-ға яҡын студент әҙерләү планлаштырыла. Бынан тыш, ауыл хужалығы предприятиеларына 200-ҙән ашыу студент-стажер әҙерләүгә киткән сығымдар ҡапланасаҡ.